**Nr. 24.076 / 13.06.2023**

**REFERAT DE APROBARE**

**la Proiectul de hotărâre pentru completarea Hotărârii Consiliului Județean Cluj**

**nr. 22/2023 privind nominalizarea unor sume din bugetul local al**

**Județului Cluj pe anul 2023**

|  |
| --- |
| **Secțiunea 1** - **Motivul adoptării actului administrativ:**  |
| * 1. **Descrierea situației actuale**
 |
| * 1. **Cerinţe care reclamă necesitatea actului administrativ:**
 |
| Prin Hotărârea Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023, completată prin Hotărârea Consiliului Județean Cluj nr. 57/2023 au fost nominalizate, pentru anul 2023, sume reprezentând cotizații și contribuții la diverse entități, conform aprobărilor existente prin hotărâri de consiliu județean, precum și sume pentru organizarea olimpiadelor naționale. |
| * 1. **Cerinţe care reclamă oportunitatea actului administrativ:**
 |
| Prin Hotărârea Consiliului Județean Cluj nr. 254/2008 a fost aprobată participarea Județului Cluj, în calitate de membru fondator, la constituirea Asociației de Dezvoltare Intercomunitară Zona Metropolitană Cluj, precum și a Actul constitutiv, Statutul asociației și cotizația anuală.Prin Hotărârea Consiliului Județean Cluj nr. 55/2023 s-a aprobat solicitarea de convocare a Adunării Generale a Asociației de Dezvoltare Intercomunitară – Zona Metropolitană Cluj și transmiterea hotărârii Asociației, în scopul adoptării unei hotărâri prin care se aprobă încetarea calității de membru fondator al U.A.T. Județul Cluj din cadrul acestei Asociații.Prin Adresa nr. 628/15.05.2023, înregistrată la Registratura Consiliului Județean Cluj sub nr. 20.403/16.05.2023, asociația ne comunică Hotărârea Adunării Generale Ordinare nr. 4/28.04.2023 prin care s-a aprobat încetarea calității de membru fondator al U.A.T. Județul Cluj din cadrul Asociației de Dezvoltare Intercomunitară – Zona Metropolitană Cluj.Prin Adresa nr. 621/12.05.2023, înregistrată la Registratura Consiliului Județean Cluj sub nr. 20.155/15.05.2023, asociația solicită plata cotizației de 285.000 lei, datorată de Județul Cluj, în calitate de membru. Astfel, în urma analizei solicitării, cotizația care se poate aloca este în sumă de 128.493 lei, din care: 80.000 lei diferență cotizație 2022 și 48.493 lei cotizație calculată proporțional pentru perioada 01.01.2023 – 28.04.2023 (data hotărârii Adunării Generale Ordinare a Asociației).Art. 173 alin. (1) lit. e) din Ordonanța de Urgență nr. 57/2019 privind Codul administrativ, cu modificările şi completările ulterioare, prevede faptul că în exercitarea atribuţiilor sale, consiliul judeţean asigură, potrivit competenţelor sale şi în condiţiile legii, cooperarea interinstituțională pe plan intern și extern.Având în vedere cele de mai sus, pentru desfășurarea în bune condiții a activității asociației, se impune nominalizarea sumei de 128,50 mii lei din bugetul local al Județului Cluj pe anul 2023. Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:* art. 173 alin. (1) lit. e) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 35 alin. (4) din Legea privind finanțele publice locale nr. 273/2006, cu modificările și completările ulterioare;
* art. 46 alin. (1) lit. f) din Ordonanța Guvernului nr. 26/2000 cu privire la asociaţii şi fundaţii, cu modificările și completările ulterioare;
* Hotărârea Consiliului Județean Cluj nr. 55/2023 privind solicitarea de încetare a calității de membru fondator al U.A.T. Județul Cluj din cadrul Asociației de Dezvoltare Intercomunitară – Zona Metropolitană Cluj;
* Hotărârea Consiliului Județean Cluj nr. 14/2023 privind aprobarea bugetului general propriu al Județului Cluj pe anul 2023;
 |
| **2. Schimbari preconizate**:  |
| Nu este cazul |
| **Secțiunea a 2-a - Impactul socio-economic**:  |
| Promovând acest proiect de hotărâre se asigură desfășurarea în bune condiții a activității asociației. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Suma nominalizată este cuprinsă în bugetul local al Județului Cluj pe anul 2023. |
| **Secțiunea a 4-a - Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:**  |
| Beneficiarul va solicita sumele nominalizate, pe bază de documente justificative. |
| **Secțiunea a 6-a - Anexe la referatul de aprobare:**  |
| * Adresele Asociației de Dezvoltare Intercomunitară – Zona Metropolitană Cluj nr. 628/15.05.2023 și 621/12.05.2023
 |

**INIȚIATOR,**

**PREȘEDINTE**

**Alin Tișe**

**PROIECT DE H O T Ă R Â R E**

**pentru completarea Hotărârii Consiliului Județean Cluj**

**nr. 22/2023 privind nominalizarea unor sume din bugetul local al**

**Județului Cluj pe anul 2023**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ………… din 2023 pentru completarea Hotărârii Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 24.076/13.06.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 24.077/13.06.2023 şi Avizul cu nr...... din ......................... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Adresele Asociației de Dezvoltare Intercomunitară – Zona Metropolitană Cluj nr. 628/15.05.2023 și 621/12.05.2023;

Luând în considerare prevederile:

* art. 2, ale art. 58 alin. (1) și (3), ale art.59 și ale art. 60-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 – 156, ale art. 215 și ale art.217-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. e) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 35 alin. (4) din Legea privind finanțele publice locale nr. 273/2006, cu modificările și completările ulterioare;
* art. 46 alin. (1) lit. f) din Ordonanța Guvernului nr. 26/2000 cu privire la asociaţii şi fundaţii, cu modificările și completările ulterioare;
* Hotărârii Consiliului Județean Cluj nr. 55/2023 privind solicitarea de încetare a calității de membru fondator al U.A.T. Județul Cluj din cadrul Asociației de Dezvoltare Intercomunitară – Zona Metropolitană Cluj;
* Hotărârii Consiliului Județean Cluj nr. 14/2023 privind aprobarea bugetului general propriu al Județului Cluj pe anul 2023;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023, completată prin Hotărârea Consiliului Județean Cluj nr. 57/2023, se completează după cum urmează:

**1.** După alin. f) al art. 1 se introduce un alineat nou, alin. g) care va avea următorul cuprins:

 g) Asociația de Dezvoltare Intercomunitară – Zona Metropolitană Cluj – 128,50 mii lei.

**Art. II**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. III.** Prezenta hotărâre se comunică Direcţiei Generale Buget-Finanţe, Resurse Umane, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin TIŞE Simona Gaci**

**Nr……. din …………iunie 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

Nr. 24.077/13.06.2023

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | completarea Hotărârii Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023 |
| ***Compartiment de resort:*** | Direcția Generală Buget-Finanțe, Resurse Umane |
| ***Secțiunea 1 - Documentare și analiză:***  |
| La analiza prezentului proiect de hotărâre s-a ținut cont de:* art. 173 alin. (1) lit. e) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 35 alin. (4) din Legea privind finanțele publice locale nr. 273/2006, cu modificările și completările ulterioare;
* art. 46 alin. (1) lit. f) din Ordonanța Guvernului nr. 26/2000 cu privire la asociaţii şi fundaţii, cu modificările și completările ulterioare;
* Hotărârea Consiliului Județean Cluj nr. 55/2023 privind solicitarea de încetare a calității de membru fondator al U.A.T. Județul Cluj din cadrul Asociației de Dezvoltare Intercomunitară – Zona Metropolitană Cluj;
* Hotărârea Consiliului Județean Cluj nr. 14/2023 privind aprobarea bugetului general propriu al Județului Cluj pe anul 2023;
 |
| ***Secțiunea a 2-a Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** |
| Prin Adresa nr. 628/15.05.2023, înregistrată la Registratura Consiliului Județean Cluj sub nr. 20.403/16.05.2023, asociația ne comunică Hotărârea Adunării Generale Ordinare nr. 4/28.04.2023 prin care s-a aprobat încetarea calității de membru fondator al U.A.T. Județul Cluj din cadrul Asociației de Dezvoltare Intercomunitară – Zona Metropolitană Cluj.Prin Adresa nr. 621/12.05.2023, înregistrată la Registratura Consiliului Județean Cluj sub nr. 20.155/15.05.2023, asociația solicită plata cotizației de 285.000 lei, datorată de Județul Cluj, în calitate de membru. Astfel, în urma analizei solicitării, cotizația care se poate aloca este în sumă de 128.493 lei, din care: 80.000 lei diferență cotizație 2022 și 48.493 lei cotizație calculată proporțional pentru perioada 01.01.2023 – 28.04.2023 (data hotărârii Adunării Generale Ordinare a Asociației).Art. 173 alin. (1) lit. e) din Ordonanța de Urgență nr. 57/2019 privind Codul administrativ, cu modificările şi completările ulterioare, prevede faptul că în exercitarea atribuţiilor sale, consiliul judeţean asigură, potrivit competenţelor sale şi în condiţiile legii, cooperarea interinstituțională pe plan intern și extern.Având în vedere cele de mai sus, pentru desfășurarea în bune condiții a activității asociației, se impune nominalizarea sumei de 128,50 mii lei din bugetul local al Județului Cluj pe anul 2023.  |
| ***Secțiunea a 3-a - Efecte preconizate ale aplicării actului administrativ:*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** |
| Prin nominalizarea sumei din bugetul local al Județului Cluj pe anul 2023 se va aloca suma necesară din bugetul local pentru desfășurarea în condiții optime activității asociației, prin achitarea cheltuielilor curente și implementarea proiectelor sociale. |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Elaborat: director general | Cristina Șchiop | 13.06.2023 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
| Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanțe, Resurse Umane | 12.06.2023 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/semnătură |
| Anca Rusu |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |